钦定古今图书集成/明伦汇编/闺媛典/第041卷 > 吴维翰妻叶氏
## 钦定古今图书集成/明伦汇编/闺媛典/第041卷 > 吴维翰妻叶氏

按《漳州府志》：“叶氏，漳浦叶期远女，许配吴维翰。翰父
天禄以诬陷坐辟，期远耻与为婚，还其聘，改许于杨，
女誓必归吴。期远在任，杨约婚有期矣。女投水为家
人所援，使闻于翰母，母踵门慰之。女闻，出拜堂下，遂
正姑妇之礼，与之偕归。林宗伯士章致书期远以为
贺，叶始释然。女与维翰竟偕老焉。”